20. jaanuari Serbia valimiste eel levivad jutud, et venelased kavatsevad rajada sõjaväebaasid Serbiasse ja Bosniasse. Ei pea seda eriti tõenäoliseks. Serbias on küllalt tugevad jõud, mis soovivad riigi EUsse viia. Sõjalises mõttes ei oleks neil baasidel mingit tähtsust. Majanduslikud jm. hoovad poliitiliste eesmärkide saavutamiseks on tõhusamad. Tõenäoliselt tahetakse selliste juttudega lihtsalt julgustada Serbias neid jõude, kes on valmis Kosovo pärast uuesti sõdima. Kosovo teemas võib palju enam kaasa rääkida venelaste energiapoliitika. Hirm Nabucco pärast on juba sundinud Brüsselit tegema mõningaid järeleandmisi Kosovo küsimuses.